АҞӘА, жьҭаара 18 - Sputnik. Еицырдыруа америкатәи арежиссер икинофильм Rotten Tomatoes аҟны ареитинг 100 процентк инаӡеит 80 рецензиа рышьҭахь. Ахҳәаақәа зегьы "ибзиоуп" ҳәа ишьан. Абри атәы аанацҳауеит РИА Новости аҭыжьымҭа Independent адыррақәа ҵаҵӷәыс иҟаҵаны.
"Ирландец" —Мартин Скорсезе раԥхьатәи игангстертә фильм ауп аҵыхәтәантәи 13 шықәса рыҩныҵҟа. Аԥхьатәи агангстертә фильм Скорсезеи Аль Пачинои еицҭырхит. Афильм аҿы ароль хадақәа нарыгӡон Роберт де Нирои Джо Пеши.
Арежиссер уаанӡатәи иусумҭақәа иреиӷьу ҳәа иршьон: "Таксист" – 98%, "Крестный отец" — 98%, "Бешеный бык" — 96%, "Славные парни" — 96%, "Хранитель времени" - 93%, "История Боба Дилана" — 92%, "Отступники" — 91%.
Акартина абиуџьет — 160 миллион доллар ыҟоуп.
Мартин Скорсезе ифильм "Ирландец" ҵаҵӷәыс иамоуп Чарльз Брандт ироман "Я слышал, ты красишь дома". Акиносахьа аԥхьарбара мҩаԥгахоит абҵара 27 рзы Netflix аҟны.
Ароль хадақәа нарыгӡоит Роберт Де Нирои Аль Пачинои.